recursal/SuperWikiNEXT-32B huggingface dataset:
**तन्हा** एक भारतीय टेलीविजन नाटक है जो 1999 में स्टार प्लस पर प्रसारित हुआ था। यह भारत और पाकिस्तान की संयुक्त प्रस्तुति थी और इसमें साजिद हसन और मरीना खान जैसे शीर्ष पाकिस्तानी कलाकार शामिल थे। शीर्षक गीत के बोल जावेद अख्तर द्वारा रचित थे और धुन राजू सिंह द्वारा तैयार की गई थी। इसे धूप किनारे, तन्हाइयां और अनकही जैसी लोकप्रिय पाकिस्तानी टेलीविजन श्रृंखलाओं की लेखिका हसीना मोईन ने लिखा था। तन्हा एक बहुत लोकप्रिय नाटक था और इसे भारी रेटिंग मिली थी। यह एक भारत-पाक नाटक था और दक्षिण एशिया के लोगों ने इसका आनंद लिया।

सार
---

तन्हा एक मार्मिक पारिवारिक ड्रामा है। सुषमा सेठ एक समकालीन मुस्लिम महिला शकीला बेगम की भूमिका निभाती हैं, जो एक समृद्ध कपड़ा निर्यात उद्योग चलाने वाली विधवा है। वह गतिशील और एक प्रेरणा हैं, जो अपने परिवार को एकजुट रखने का प्रयास करती हैं।

श्रृंखला की शुरुआत परिवार के साथ मिलकर ईद मनाने से होती है। फिर कहानी दिलचस्प और रंगीन पात्रों और उनके बीच की अंतरंगता और पुत्रवत प्रेम को उजागर करती है। सीरीज़ की शूटिंग लखनऊ, अलीगढ़ और भारत के अन्य महत्वपूर्ण शहरों में लोकेशन पर की गई है।

कथानक
-----

एक मार्मिक पारिवारिक नाटक, तन्हा एक विधवा (सुषमा सेठ) पर आधारित है, जो अपने परिवार को एक साथ रखने का प्रयास करती है। ढेर सारी समस्याओं और कठिनाइयों का सामना करने के बाद अंत में वह अपने पूरे परिवार को एक साथ रखने में सफल हो जाती है।

कलाकार
------

* सुषमा सेठ - शकीला बेगम
* आसिफ शेख - अली रहमान
* अनंग देसाई
* अतुल अग्निहोत्री - आरिफ (शकीला बेगम के सबसे बड़े बेटे)
* सरवत संजर
* साजिद हसन
* मरीना खान - रमशा (शकीला बेगम की भतीजी)
* मिन्हा ज़मीर
* परीक्षित साहनी
* इरावती हर्षे - रुकसाना (शकीला बेगम की बड़ी बेटी)
* विवेक मुश्रान - नदीम (रुक्साना का पति)
* तनाज़ करीम - शांज़ी (आरिफ की प्रेमिका)
* कृतिका देसाई खान
* संदली सिन्हा
* -सुधीर पांडे
* सुलभा देशपांडे
* वर्षा उसगांवकर
* विजयेंद्र घाटगे
* फिरदौस दादी
* निशिगंधा वाड
* मिरल
* मिलिंद सोमन - आमिर (शकीला बेगम के बेटे)
* आमिर पैराक - आमिर (शकीला बेगम का बेटा) बचपन की भूमिका

संदर्भ
------

1. ↑  "Tribuneindia... Film and tv".

बाहरी कड़ियाँ
-------------

* पर Archived 30 सितंबर 2011 at the Wayback Machine</link>
**लीलावतीज़ डॉटर्स** भारतीय महिला वैज्ञानिकों की जीवनियों का एक संकलन है। 2008 में भारतीय विज्ञान अकादमी ने इसे पुस्तक के रूप में प्रकाशित किया था। पुस्तक का सम्पादन रोहिणी गोडबोले और राम रामस्वामी ने किया है।

किताब के सभी निबंध महिला वैज्ञानिकों के जीवन और उनके अनुभव व संघर्षों का वर्णन करते हैं, और यह समझने का प्रयत्न करते हैं कि इन महिलओं ने विज्ञान को अपनी कारकिर्दगी कैसै चुना और बनाए रखा। 

लीलावतीज़ डॉटर्स का शीर्षक बारहवीं सदी के गणितज्ञ भास्कर द्वितीय की बेटी लीलावती, और भास्कर द्वारा रचित उसी नाम के ग्रंथ से प्रेरित है। लीलावती भास्कर और उनकी बेटी के बीच अंकगणित, बीजगणित और ज्यामिति विषयों पर हुई बात-चीत के रूप में हैं।

वर्ण्यविषय
----------

इस संकलन में वनस्पति-विज्ञानिक जानकी अम्माल, भौतिक शास्त्री बी. विजयलक्ष्मी, मौसम विज्ञानी अन्ना मणि, तरल गतिकी विज्ञानी रमा गोविंदराजन, आदि कई महिला वैज्ञानिकों की जीवनियाँ हैं।

सन्दर्भ
-------

1. ↑  "Women in Science". *ias.ac.in*. मूल से 15 मार्च 2017 को पुरालेखित. अभिगमन तिथि 27 मई 2015.
2. ↑  "Forgotten daughters". *द हिन्दू*. मूल से 30 अक्तूबर 2016 को पुरालेखित. अभिगमन तिथि 27 मई 2015.
' according to Shivam Pandey ,(dhutpura(*अभिधा'* शब्द शक्ति का पहला प्रकार है जो शब्दों के शब्दकोशीय अर्थ का बोध कराती है। इसमें किसी शब्द का सामान्य अर्थ में प्रयोग किया जाता है। जैसे 'सिर पर चढ़ाना' का अर्थ किसी चीज को किसी स्थान से उठाकर सिर पर रखना होगा। साक्षात् सांकेतित अर्थ (मुख्यार्थ या वाच्यार्थ) को प्रकट करने वाली शब्दशक्ति अभिधा शब्दशक्ति कहलाती है। इसे ‘प्रथमा’ एवं ‘अग्रिमा’ शक्ति भी कहते हैं। मुख्यार्थ की बोधिका होने के अतिरिक्त यह शक्ति पद और पदार्थ के पारस्परिक संबंध का भी ज्ञान कराती है। जैसे–गाय दूध देती है। मोहन पढ़ता है। 
1 जब किसी पद में ‘यमक’ अलंकार की प्राप्ति होती है तो वहाँ प्राय: अभिधा शब्द शक्ति होती है।
2 कभी–कभी ‘उत्प्रेक्षा’ अलंकार के पदों में भी उनका मुख्य अर्थ ही प्रकट होता है , अत: इस अलंकार के पदों में भी प्राय: ( सदैव नहीं ) अभिधा शब्द शक्ति होती है।

भेद
---

अभिधा शब्द शक्ति के तीन भेद होते हैं-

* **रूढ़ि** : जब शब्द समुदाय-रूप में अर्थ का बोध कराए तो रूढ़ि होगी इसमें शब्द के एक ही अर्थ का बोध होता है, जैसे-पौधा।

* **यौगिक** : इसमें शब्द के अवयव से उसके अर्थ का बोध होता है। ये अवयव ही शब्द का सही अर्थ जानने में सहायक होते हैं। जैसे- 'भूपति', इसमें भू का अर्थ 'पृथ्वी' होगा तथा पति का अर्थ स्वामी होगा। किंतु इन अवयवों को मिला देने से 'भूपति' का अर्थ 'राजा' होगा।

* **योगरूढ़ि** : जब किसी शब्द का अर्थ उसके समूह की सहायता से प्राप्त हो तथा वह शब्द उसी अर्थ के लिए रूढ़ हो चुका हो, वहाँ अभिधा की योगरूढ़ि शक्ति का प्रयोग किया जाता है। जैसे- 'दशानन' शब्द दस सिर वाले 'रावण' के लिए रूढ़ हो चुका है।

अभिधा शब्द शक्ति से जिन शब्दों का अर्थ बोध होता है ; वे तीन प्रकार के होते हैं – 
1 रूढ़ 2 यौगिक 3 योगरूढ़ 

1. रूढ़ शब्द – जिन शब्दों के खंड न हो , सम्पूर्ण शब्दों का एक ही अर्थ प्रकट हो , उन्हें रूढ़ शब्द कहते हैं | जैसे – 
पेड़ , हाथी , मेज , कलम आदि |

2. यौगिक शब्द – प्रत्यय ,कृदन्त , समास इत्यादि के संयोग से बने वे शब्द , जो समुदाय के अर्थ का बोध कराते हैं , उन्हें यौगिक शब्द कहते हैं | जैसे – 
महेश , दिवाकर , पाठशाला आदि | 

3. योगरूढ़ शब्द – जो शब्द यौगिक की प्रक्रिया से बने हों किन्तु उनका एक निश्चित अर्थ रूढ़ हो गया हो , उन्हें योगरूढ़ शब्द कहते हैं | जैसे – 
जलज , गणनायक इत्यादि |

इन्हें भी देखें
---------------

* लक्षणा

* व्यंजना

बाहरी कड़ियाँ
-------------

* काव्य का लक्ष्य (हिन्दी समय)
* काव्य में शब्द–शक्तियों का प्रयोग
* शब्द शक्ति संबंधी भारतीय और पाश्चात्य अवधारणा तथा हिन्दी काव्यशास्त्र

सन्दर्भ
-------

1. ↑  डॉ. राजवंश सहाय, 'हीरा' (२००९). *भारतीय साहित्यशास्त्र कोश*. पटना: बिहार हिन्दी ग्रंथ अकादमी. पृ॰ ९२.
2. ↑  डॉ. राजवंश सहाय, 'हीरा' (२००९). *भारतीय साहित्यशास्त्र कोश*. पटना: बिहार हिन्दी ग्रंथ अकादमी. पृ॰ ९२.
विजईमऊ कोट का इतिहास (१८००)
विजईमऊ कोट के तालुकेदार लाल कन्हैैया बक्स सिंह थे। उनके दो पुत्र थे ज्येष्ठ पुत्र हनुमत सिंह अौर क्निष्ट पुत्र माधव सिंह थे माधव सिंह जी के दो पुत्र थे ज्येष्ठ पुत्र मोहबल सिंह अौर क्निष्ट पुत्र शिवदऱशन सिंह थे। शिवदऱशन सिंह जी के चार पुत्र थे रमलला सिंह अौर दुसरे इंजीनिअर समशेर बहादुर सिंह अौर तीसरे काली प्रताप सिंह चौथे नरसिह बहादुर सिंह अौर दो पुत्री थी सुखपाल कुवर वा छतपाल कुवर थी। सुखपाल कुवर का जी का विवाह राजा प्रताप सिंह जी के बडे़ भाई के साथ हुआ था , जिनके कोई पुत्र नही थे। अौर दुसरे पुत्री का विवाह ग्वालियर राजघाराने मे हुआ था इनके भी कोई संन्तान नही थे। रमलला सिंह- रमलला सिंह जी के दो पुत्र थे। ज्येष्ठ पुत्र उदीतनारयण सिंह अौर क्निष्ट नरेश बहादुर सिंह थे। ज्येष्ठ पुत्र के एक पुत्र थे फतेबाहादुर सिंह अौर क्निष्ट पुत्र के तीन पुत्र थे अौर एक पुत्री थी। ज्येष्ठ पुत्र अमर बहादुर सिंह अौर दुसरे पुत्र अलखनारयण सिंह, तीसरे पुत्र देवनारयण सिंह थे। बाबू अमर बहादुर सिंह- अमर बहादुर सिंह जी के दो पुत्र अौर दो पुत्री ज्येष्ठ पुत्र बीरपाल सिंह अौर क्निष्ट पुत्र इंजीनिअर त्रिलोचन सिंह। ज्येष्ठ पुत्री चंदावती सिंह अौर क्निष्ट पुत्री मनोरमा देवी सिंह। बाबू बीरपाल सिंह जी के दो पुत्र। ज्येष्ठ पुत्र नरेन्र सिंह अौर क्निष्ट पुत्र भूपेन्र सिंह। बाबू त्रिलोचन सिंह जी के दो पुत्र अौर दो पुत्री ज्येष्ठ पुत्र सयलेनदर सिंह अौर इंजीनिअर देवेन्र सिंह। ज्येष्ठ पुत्र के दो पुत्र अौर एक पुत्री। ज्येष्ठ पुत्र सुसांत सिंह अौर क्निष्ट पुत्र प्रसांत सिंह अौर पुत्री कामनी सिंह। देवेन्र सिंह जी के दो पुत्र ज्येष्ठ पुत्र सिवांस सिंह अौर क्निष्ट पुत्र अभिवांस सिंह है। बाबू अलखनारयण सिंह - अलखनारयण सिंह जी के चार पुत्र अौर एक पुत्री। ज्येष्ठ पुत्र बेनी बहादुर सिंह अौर दुसरे पुत्र बीरेन्र बहादुर सिंह अौर तीसरे पुत्र बन्टेस बहादुर सिंह अौर चौथे पुत्र भदे्शवर सिंह। अौर एक पुत्री सवित्रि देवी। ज्येष्ठ पुत्र बेनी बहादुर सिंह जी के चार पुत्र अौर तीन पुत्रीयॉ ज्येष्ठ पुत्र चनंदभान सिंह जी के एक पुत्री सरला सिंह। जिनका विवाह भारतीय सेना के अधिकारी से हुआ। दुसरे पुत्र उमेश बहादुर सिंह का अल्प अायू मे ही स्वरगवास हो गया था। तीसरे पुत्र गीरेन्र बहादुर सिंह जी के एक पुत्र अौर दो पुत्री पुत्र बाबू प्रदीप सिंह अौर ज्येष्ठ पुत्री रेनु सिंह अौर क्निष्ट पुत्री नीलू सिंह। प्रदीप सिंह जी के दो पुत्र ज्येष्ठ पुत्र विग्यात सिंह अौर क्निष्ट पुत्र प्रग्यात सिंह। ( जो लखनऊ मे उच्य अध्यन कर रहे है।)

दुसरे पुत्र बीरेन्र बहादुर सिंह जी का अल्प अायू मे स्वरगवास हो गया था। तीसरे पुत्र बन्टेस बहादुर सिंह जी के एक पुत्री विमला देवी सिंह जी का विवाह रायबरेली हुआ। चौथे पुत्र भदे्शवर सिंह जी के दो पुत्र अौर एक पुत्री है। ज्येष्ठ पुत्र अतुल सिंह अौर क्निष्ट पुत्र विवेक सिंह अौर पुत्री विभा सिंह। ज्येष्ठ पुत्र के पुत्र के एक पुत्र अौर एक पुत्री। पुत्र अभिनव सिंह अौर पुत्री कुहू सिंह।
धर्म विशेष का आत्म-दर्शनसाँचा:SHORTDESC:धर्म विशेष का आत्म-दर्शन
कृपया भ्रमित न हों और इसे धर्म दर्शन अथवा धर्ममीमांसा से भिन्न समझें।
**धार्मिक दर्शन** (*Religious Philosophy*) वह दर्शन है जो किसी पन्थविशेष या सम्प्रदाय विशेष से प्रभावित हो और उसी सम्प्रदाय की शिक्षाओं की ओर उसका रुझान हो। धर्म-दर्शन वस्तुपरक भी हो सकता है किन्तु किसी सम्प्रदाय के लिये अनुनय उपकरण के रुप में प्रयुक्त किया जा सकता है। धर्म-दर्शन अधिकांशतः ईश्वर, देवता और अलौकिक बातों से सम्बन्धित संकल्पनाओं का समुच्चय होता है।

धार्मिक दर्शन या धर्मविशेष दर्शन(*Religious Philosophy*), धर्म के दर्शनशास्त्र(*Philosophy of Religion*) तथा धर्ममीमांसा (*Theology*) से संबंधित,परन्तु एक भिन्न विद्या है। किसी पंथ-विशेष का धर्म दर्शन उसी धर्म से प्रभावित विचारधाराओं को बोलते हैं, जबकि धर्म-दर्शनशास्त्र का अभिप्राय, उस विधा से है, जो धर्म के केन्द्रिय अवधारणाओं का दार्शनिक रुप से व्यवस्थित समिक्षा करे, जैसे कि ईश्वर का अस्तित्व,आस्था बनाम तर्कणा, धार्मिक नीति आदि।
धर्ममिमांसा में धर्म का अध्ययन, ईश्वर के अस्तित्व को स्वयंसिद्ध मानकर किया जाता है। इसमें दर्शन के विपरित, आस्था (ईश्वर में विश्वास) पूर्वकल्पित होती है।

ऐतिहासिक विकासक्रम में इन धर्मदर्शनों की कुछ बाते दूसरे धर्मदर्शनों के समान हैं या मिलती-जुलतीं हैं, किन्तु कुछ बाते अनन्य भी हैं। धर्मदर्शन के कुछ उदाहरण हैं- हिन्दुओं का अद्वैत वेदान्त, बौद्ध दर्शन, जैन दर्शन, ईसाई दर्शन, इस्लामी दर्शन, सिख दर्शन आदि।

संदर्भ
------

1. ↑  Taliaferro, Charles (2021), Zalta, Edward N. (संपा॰), "Philosophy of Religion", *The Stanford Encyclopedia of Philosophy* (Winter 2021 संस्करण), Metaphysics Research Lab, Stanford University, अभिगमन तिथि 2022-10-10
ज्योतिष के अनुसार जन्म कुण्डली के जिस घर में कोई ग्रह न हो तथा जिस घर पर किसी ग्रह की नज़र नहीं पड़ती हो उसे सुप्त घर या भाव माना जाता है। 

लाल किताब के अनुसार सुप्त ग्रह से सम्बंधित फल तब तक प्राप्त नहीं होता है जब तक कि वह घर सक्रिय नहीं होता। लाल किताब में सोये हुए घरों को जगाने के लिए कई उपाय बताए गये हैं। परन्तु वैदिक ज्योतिष में इस प्रकार के विधान नहीं मिलते है। जो भाव खाली है उन भावों के कारको के अनुसार उनका फलादेश समझा जाता है और उन्ही के उपाय करके उन ग्रहों से संबंधित फलों को प्राप्त किया जा सकता है। जैसे कि यदि आपकी जन्म कुण्डली में पंचम भाव खाली है तो पंचम भाव के कारक बृहस्पति के अनुसार पंचम भाव का फलादेश कहा जायेगा।

सन्दर्भ
-------

मनुष्यों की विविध अवस्थाएं उसकी आयु के अनुसार तय होती हैं जबकि ग्रहों की अवस्थाएं उनके अंशों के अनुसार। ज्योतिष शास्त्र में प्रत्येक ग्रह को 0 से 30 अंश का माना गया है।

ग्रह कितने अंश तक किस अवस्था में होता है:

1. यदि ग्रह विषम राशि में स्थित होता है तब यह:

0-6 अंश तक बाल अवस्था
6-12 अंश तक कुमार अवस्था
12-18 अंश तक युवा अवस्था
18-24 अंश तक वृद्ध अवस्था
24-30 अंश तक मृतावस्था का माना जाता है।

2. यदि ग्रह सम राशि में स्थित होता है तब यह:

0-6 अंश तक मृतावस्था
6-12 अंश तक वृद्ध अवस्था
12-18 अंश तक युवा अवस्था
18-24 अंश तक कुमार अवस्था
24-30 अंश तक बाल अवस्था का माना जाता है
पृथु राजा वेन के पुत्र थे। भूमण्डल पर सर्वप्रथम सर्वांगीण रूप से राजशासन स्थापित करने के कारण उन्हें पृथ्वी का प्रथम राजा माना गया है। साधुशीलवान् अंग के दुष्ट पुत्र वेन को तंग आकर ऋषियों ने हुंकार-ध्वनि से मार डाला था। तब अराजकता के निवारण हेतु निःसन्तान मरे वेन की भुजाओं का मन्थन किया गया जिससे स्त्री-पुरुष का एक जोड़ा प्रकट हुआ। पुरुष का नाम 'पृथु' रखा गया तथा स्त्री का नाम 'अर्चि'। वे दोनों पति-पत्नी हुए। उन्हें भगवान् विष्णु तथा लक्ष्मी का अंशावतार माना गया है। महाराज पृथु ने ही पृथ्वी को समतल किया जिससे वह उपज के योग्य हो पायी। महाराज पृथु से पहले इस पृथ्वी पर पुर-ग्रामादि का विभाजन नहीं था; लोग अपनी सुविधा के अनुसार बेखटके जहाँ-तहाँ बस जाते थे। महाराज पृथु अत्यन्त लोकहितकारी थे। उन्होंने 99 अश्वमेध यज्ञ किये थे। सौवें यज्ञ के समय इन्द्र ने अनेक वेश धारण कर अनेक बार घोड़ा चुराया, परन्तु महाराज पृथु के पुत्र इन्द्र को भगाकर घोड़ा ले आते थे। इन्द्र के बारंबार कुकृत्य से महाराज पृथु अत्यन्त क्रोधित होकर उन्हें मार ही डालना चाहते थे कि यज्ञ के ऋत्विजों ने उनकी यज्ञ-दीक्षा के कारण उन्हें रोका तथा मन्त्र-बल से इन्द्र को अग्नि में हवन कर देने की बात कही, परन्तु ब्रह्मा जी के समझाने से पृथु मान गये और यज्ञ को रोक दिया। सभी देवताओं के साथ स्वयं भगवान् विष्णु भी पृथु से परम प्रसन्न थे।
**कार्तिक कृष्ण नवमी**  भारतीय पंचांग  के अनुसार आठवें माह की चौबीसवी तिथि है, वर्षान्त में अभी १२६ तिथियाँ अवशिष्ट हैं।

== पर्व एवं उत्सव == कार्तिक कृष्ण नवमी को महेश बम्बोरा का जन्म हुआ था । जोकि विश्व के सबसे बड़े व पुराने धर्म की ख्याति प्राप्त "सनातन धर्म"में पैदा हुए। इनका जन्म ब्राह्मण परिवार में हुआ। 

इनका जन्म भारत देश के राजस्थान प्रांत के अलवर जिले में किशनगढ़ बास तहसील के ग्राम पंचायत बम्बोरा में हुआ । 

महेश बचपन से ही सराहनीय कार्य करते आ रहे हैं,इनके अलावा किशोरावस्था में भी गरीबों की मदद , रक्तदान , समाज सेवा जैसे उत्कृष्ट कार्य करते हुए राष्ट्र उत्थान का सपना संजोए हुए हैं । इन्होंने स्वयं को जाति प्रथा से दूर रखने के लिए गांव का नाम ही अपने नाम के पीछे लगाया इसी कारण से आज इनको "महेश बम्बोरा" के नाम से जाना जाता है।

प्रमुख घटनाएँ
-------------

==जन्म== महेश बम्बोरा, जोकि एक हिंदू धर्म का ही बिंदु है । हनुमान जी को अपना आदर्श मानते हैं और सदैव गरीबों की मदद तथा समाज सेवा में सदैव तत्पर रहते हैं।

निधन
----

इन्हें भी देखें
---------------

* हिन्दू काल गणना
* तिथियाँ
* हिन्दू पंचांग
* विक्रम संवत

बाह्य कड़ीयाँ
-------------

* हिन्दू पंचांग १००० वर्षों के लिए (सन १५८३ से २५८२ तक)
* आनलाइन पंचाग
* विश्व के सभी नगरों के लिये मायपंचांग डोट कोम
* विष्णु पुराण भाग एक, अध्याय तॄतीय का काल-गणना अनुभाग
* सॄष्टिकर्ता ब्रह्मा का एक ब्रह्माण्डीय दिवस
* **महायुग**

सन्दर्भ
-------

1. ↑  "संग्रहीत प्रति". मूल से 1 फ़रवरी 2016 को पुरालेखित. अभिगमन तिथि 13 अक्तूबर 2016.
आर्य समाज उन संस्थाओं में है जो फीजी में सबसे पहले स्थापित हुईं। इसकी स्थापना १९०४ में हुई थी। अपनी स्थापना से इसने युवा, शिक्षित और प्रगतिशील हिंदुओं को अपनी तरफ आकर्षित किया। बीसवीं सदी के पहले तीन दशकों के दौरान, यह फिजी में भारतीय समुदाय की एकमात्र आवाज थी और इसमें कोई आश्चर्य की बात नहीं कि जब फिजी के भारतीयों ने राजनीतिक अधिकार प्राप्त किया तब विधान परिषद में पहुँचने वाले सभी भारतीय सदस्य आर्य समाजी थे। फिजी में भारतीयों पर आर्य समाज का प्रभाव धीरे-धीरे कम हो गया है क्योंकि भारतीयों का प्रतिनिधित्व करने वाले अन्य संगठन भी बाद में स्थापित हो गए, लेकिन सन 1959 तक आर्य समाज राजनीति में प्रमुख शक्ति बनी रही। फिजी में आज भी आर्य समाज अपने सदस्यों को प्रभावित करने वाले मुद्दों पर बोलता है तथा इसकी गतिविधियाँ दिखाई देती हैं। फिजी का आर्यसमाज अनेक धार्मिक, सामाजिक और शैक्षणिक संस्थायें चलाता है।

फिजी के आर्य समाज का इतिहास
---------------------------

सन १८९३ तक फिजी में शिक्षा केन्द्र स्थापित हो चुके थे। ये केन्द्र छोटे-छोटे समूहों द्वारा संचालित थे जो अपना 'समाज' चलाते थे। सन १९०२ में शिव दत्त शर्मा भारत से फिजी पहुँचे। सुवा के निकट समबुला में एक मन्दिर स्थापित किया गया। यही मन्दिर बच्चों के लिये विद्यालय का काम भी करता था जिसमें लगभग ६० लड़के-लड़कियाँ पढ़ते थे।

फिजी में आर्य समाज की स्थापना में पंजाब से आये २२ वर्षीय बिहारी लाल का गहरा प्रभाव पड़ा। वे आस्ट्रेलिया होते हुए अर्जेन्टाइना जाने के लिये निकले थे और फिजी में रुक गये थे। नवुआ चीनी कारखाने में उन्हें नौकरी मिल गयी थी। वे नियमित रूप से सुवा आते थे जहाँ स्वामी दयानन्द सरस्वती की शिक्षाओं में रुचि रखने वाले लोग मंगल सिंह के घर एकत्र होते। बिहारी लाल के पास सत्यार्थ प्रकाश की एक उर्दू प्रतिलिपि थी जिसमें से वे कोई भाग पढ़ते और उसकी व्याख्या करते। यह कार्य प्रत्येक रविवार को होता था। 

२५ दिसम्बर १९०४ को फिजी के भारतीयों का एक छोटा समूह समबुला में एकत्र हुआ। इसमें मंगल सिंह, गज प्रताप सिंह, ननकू सोनार, बिहारी लाल, शिव दत्त शर्मा, बासदेव राय, इनायत हुसेन, इन्द्र नारायण और टीकाराम वर्मा आदि शामिल थे। इसी सभा में आर्य समाज के स्थापना का निर्णय लिया गया।

सन्दर्भ
-------

इन्हें भी देखें
---------------

* आर्य समाज
* आर्य प्रतिनिधि सभा

बाहरी कड़ियाँ
-------------

* फिजी आर्य प्रतिनिधि सभा Archived 2017-12-26 at the Wayback Machine

| * दे
* वा
* सं
विभिन्न देशों में आर्य समाज |
| --- |
| अफ्रीका: | घाना ·  केन्या ·  मॉरिशस ·  मोजाम्बिक ·  दक्षिण अफ्रीका ·  तंजानिया ·  युगाण्डा |  |
| एशिया: | भारत ·  म्यांमार ·  मलेशिया ·  पाकिस्तान ·  सिंगापुर ·  थाईलैंड |
| कैरेबियाई देश: | ट्रिनिनाड और टोबैगो ·  गुयाना ·  सूरीनाम |
| यूरोप: | यूके ·  नीदरलैण्डस |
| उत्तरी अमेरिका: | कनाडा ·  यूएसए |
| ओसीनिया: | ऑस्ट्रेलिया ·  फीजी ·  न्यूजीलैण्ड |
बिच्छु के रूप वाले वॄश्चिक तारामंडल का चित्रण, जिसमें थेटा स्कोर्पाए 'θ' के चिह्न द्वारा नामांकित तारा है
**थेटा स्कोर्पाए** (θ Sco, θ Scorpii), जिसका बायर नामांकन भी यही है, वॄश्चिक तारामंडल का एक तारा है। यह पृथ्वी से दिखने वाले सभी तारों में से ३९वाँ सब से रोशन तारा है। यह पृथ्वी से लगभग २७० प्रकाश वर्ष की दूरी पर है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.८६ है।

अन्य भाषाओँ में
---------------

मध्य पूर्व की सुमेर सभ्यता थेटा स्कोर्पाए को "सरगस" के नाम से जानती थी। अंग्रेज़ी में "थेटा स्कोर्पाए" के पहले शब्द का उच्चारण "थ़ेटा" (theta) किया जाता है, जिसमें 'थ़' का उच्चारण 'थ' से ज़रा भिन्न है।

विवरण
-----

थेटा स्कोर्पाए F1 II श्रेणी का एक पीले रंग का दानव तारा है। इसका व्यास (डायामीटर) सूरज के व्यास का २० गुना है और इसका द्रव्यमान सूरज के द्रव्यमान का ३.७ गुना है। इसकी निहित चमक (निरपेक्ष कान्तिमान) सूरज से ९६० गुना है।

इन्हें भी देखें
---------------

* वॄश्चिक तारामंडल
* सबसे रोशन तारों की सूची
* दानव तारा

सन्दर्भ
-------

1. ↑  Fred Schaaf. "The brightest stars: discovering the universe through the sky's most brilliant stars". John Wiley and Sons, 2008. आई॰ऍस॰बी॰ऍन॰ 9780471704102. मूल से 14 अप्रैल 2016 को पुरालेखित. अभिगमन तिथि 27 अगस्त 2011.
**जयमल** 1
पौराणिक विष्णु-उपासक राजा था। विष्णु की पूजा में लीन रहने के कारण वह राजकाज से विरत-सा हो गया। कथा है कि उसके पूजा में व्यस्त रहते जब शत्रु ने आक्रमण कर दिया भगवान विष्णु ने स्वयं लड़ाई लड़ी और शत्रु को पराजित किया। यह जानकर आक्रमणकारी भी विष्णुभक्त हो गया।

जयमल 2
प्रसिद्ध राजपूत सामंत था। १५६८ ई में अकबर ने जब चितौड़ पर आक्रमण किया तब राणा संग्रामसिंह के पुत्र महाराणा उदय सिंह अपने सामंतो के कहने पर चितौड़ दुर्ग का भार अपने सामन्तों को सौंप स्वयं राजकोष और राजपरिवार सहित सुरक्षित स्थान पर चले गए और किले की सुरक्षा का जिम्मा जयमल राठौड़ और पत्ता चुंडावत को सौंप दिया। इन वीरों ने मुगल सम्राट् अकबर के विरुद्ध चित्तौड़ की रक्षा का भार सँभाला। राजपूतों ने शाका किया। सभी वीरों ने केसरिया धारण किया और भूखे शेरों की भांति शत्रुओं पर टूट पड़े । 8000 की राजपूती सेना ने 60000 की मुगलिया सेना के छक्के छुड़ा दिए। अकबर भी इन वीरों के युद्ध कौशल से भयभीत और अचंभित हो उठा। युद्ध भूमि में अकबर के विरुद्ध युद्ध करते हुवे सभी वीर वीरगति को प्राप्त हुए । अकबर भी इनकी वीरता से इतना प्रभावित हुआ कि फत्ता सिंह चुंडावत और जयमल मेड़तिया की प्रस्तर मूर्तियाँ बनवाकर अपने महल के सिंहद्वार पर स्थापित करवाई।

सन्दर्भ
-------

1. ↑  राणा उदयसिंह, जयमल और फत्ता की वीरता और मुगल बादशाह अकबर
रवि चोपड़ा
**रवि चोपड़ा** (जन्म: 27 सितंबर, 1946) हिंदी फिल्म जगत के एक प्रसिद्ध निर्माता-निर्देशक थे। कई उल्लेखनीय फिल्मों के साथ साथ दूरदर्शन पर प्रसारित धारावाहिक "महाभारत" से उन्हें विशेष ख्याति मिली। वे प्रसिद्ध फ़िल्म निर्माता निर्देशक बी आर चोपड़ा के सुपुत्र थे। इनका फिल्मी सफर फ़िल्म इत्तेफ़ाक से शुरू हुआ। १९६९ में आई हिन्दी फ़िल्म इत्तेफ़ाक में रवि चोपड़ा सहायक निर्देशक थे। उसके बाद डैनी, जीनत अमान और संजय ख़ान अभिनित फ़िल्म धुंध (१९७३) के रवि चोपड़ा संयुक्त निर्देशक थे। बतौर स्वतंत्र निर्देशक पहली फ़िल्म अमिताभ बच्चन और सायरा बानो अभिनीत फ़िल्म ज़मीर जो १९७५ में रिलीज़ हुई थी। १९८० में आई फ़िल्म 'द बर्निंग ट्रेन' के बाद चर्चा में आए। ये एक बहुसितारा फ़िल्म थी जिसमे उस समय के चोटी के बहुत से सितारे मौजूद थे। वर्ष 2003 में अमिताभ बच्चन और सलमान खान द्वारा अभिनीत इनकी फिल्म 'बाग़बान' भी काफी सफल रही। 68-वर्षीय रवि चोपड़ा का एक लंबी बीमारी के बाद 12 नवंबर 2014 को मुंबई में निधन हुआ।

सन्दर्भ
-------

1. 1 2  "नहीं रहे 'बागबान', 'महाभारत' के निर्देशक रवि चोपड़ा". नवभारत टाईम्स. 12 नवम्बर 2014. मूल से 13 नवंबर 2014 को पुरालेखित. अभिगमन तिथि 13 नवम्बर 2014.
पंडित **जितेंद्र अभिषेकी** ( जितेंद्र अभिषेकी; 21 सितंबर 1929 – 7 नवंबर 1998) एक भारतीय गायक, संगीतकार और भारतीय शास्त्रीय, अर्द्ध शास्त्रीय, भक्ति संगीत तथा हिन्दुस्तानी संगीत के प्रतिष्ठित विद्वान थे। इन्हें 1960 के दशक में मराठी थिएटर संगीत के पुनरुद्धार के लिए भी श्रेय दिया जाता है।

प्रारंभिक जीवन और पृष्ठभूमि
---------------------------

जीतेन्द्र जी का जन्म गोवा में ,मंगेशी नामक गांव में हुआ था। उनका परिवार परंपरागत रूप से भगवान शिव के मंगेशी मंदिर से जुड़ा था।। 
उनके पिता, बलवंतराव उर्फ ​​भीकमभट्ट , अपने सौतेले भाई मास्टर दीनानाथ मंगेशकर के शिष्य और मंगेशी मंदिर के पुजारी और कीर्तनकार थे। बलवंतराव ने जितेंद्र को हिंदुस्तानी शास्त्रीय संगीत के बुनियादी सिद्धांतों सेसे अवगत कराया। 
जितेंद्र ने आगरा घराने के जगन्नाथ बुवा पुरोहित और अजमत हुसैन खान और अतरौली घराने (जिसे जयपुर घराने के रूप में जाना जाता है) के गुल्लूभाई जसदनवाला से संगीत में आगे का प्रशिक्षण प्राप्त किया। उन्होंने khayál गायन की एक विशिष्ट शैली विकसित की ,जिसे आज अभिषेकी घराने के नाम से जाना जाता है। 
पंडित जी को अपने मराठी नाट्य संगीत रचनाओं की अपनी विशिष्ट शैली के लिए जाना जाता है उनकी नाट्य संगीत रचनाओं में "गुंतता हृदया हे ", 
"हे सुरांनो चंद्र व्हा "और इस तरह के अन्य गीत "माझे जीवना गाणे "/ मराठी गजल, "कैवल्याचा ", सर्वात्मक सर्वेश्वरा "," कटा रूते कुणाला "आदि प्रमुख है।

कैरियर
------

संस्कृत साहित्य में एक डिग्री प्राप्त करने के बाद, अभिषेकी ,एक संक्षिप्त अवधि के लिए ,ऑल इंडिया रेडियो (एआईआर) मुंबई में शामिल हो गए, जहा वे कई संगीतकारों के साथ संपर्क में आये और उन्हें रेडियो कार्यक्रमों के लिए अपनी रचनाओ द्वारा अपनी संगीत प्रतिभा को प्रदर्शित करने का अवसर मिला। 
इस बीच उन्हें संगीत के क्षेत्र में उन्नत प्रशिक्षण के लिए भारत सरकार से छात्रवृत्ति प्राप्त की तथा उस्ताद अज़मत हुसैन खान के सानिध्य में हिन्दुस्तानी शास्त्रीय संगीत सीखा। 
उन्होंने करीब 25 मराठी नाटकों के लिए संगीत भी बनाया। साठ के दशक में होमी भाभा फैलोशिप प्राप्त करने के बाद, वह सितार वादक पंडित रवि शंकर द्वारा संयुक्त राज्य अमेरिका में चलाए जा रहे एक संगीत स्कूल में पढने लगे। 
उन्होंने अपनी मातृभूमि गोवा से अपने संबंधों को बनाए रखा और कला अकादमी के साथ सहयोग के माध्यम से राज्य से छात्रों को परामर्श देते रहे एवं उनका मार्गदर्शन किया।

विरासत
------

अभिषेकी के जाने-माने संगीत शिष्यो में बेटा शौनक अभिषेकी,आशा खड़ीकर , देवकी पंडित, शुभा मुद्गल, अजीत कड़कड़े , राजा काळे , प्रभाकर कारेकर , हेमंत पेंडसे, डॉ 
मोहन कुमार दारेकर, विजय कोपरकर , महेश काळे और मकरंद हिंगने शामिल हैं

पुरस्कार और सम्मान
------------------

* होमी भाभा फैलोशिप (1969)
* नाट्यदर्पण पुरस्कार (1978)
* पद्म श्री (1988)
* संगीत नाटक अकादेमी पुरस्कार (1989)
* महाराष्ट्र गौरव पुरस्कार (1990)
* गोमांतक मराठी अकादमी पुरस्कार (1992)
* बालगंधर्व पुरस्कार (1995)
* सुरश्री केसरीबाई केरकर पुरस्कार (1996)
* मास्टर दीनानाथ स्मृति पुरस्कार (1996)
* लता मंगेशकर पुरस्कार (1996)
* बालगंधर्व पुरस्कार (नाट्यपरिषद, 1997)
* पुरस्कार (कैलाश गणित नासिक, 1997)

बाहरी कड़ियाँ
-------------

* आधिकारिक साइट
**हर्माइनी जीन ग्रेंजर** (अंग्रेज़ी: Hermione Jean Granger) जे. के. रोलिंग द्वारा रचित हैरी पॉटर शृंखला में एक काल्पनिक चरित्र है। वह पहली बार उपन्यास *हैरी पॉटर और पारस पत्थर* (1997) में पहले साल की विद्यार्थी के रूप में, हॉगवर्ट्स एक्सप्रेस में बैठकर हॉगवर्ट्स जाते समय दिखलाई पड़ती है। आगे चलकर जब हैरी और रॉन उसे लड़कियों के रेस्टरूम में एक पहाड़ी ट्रोल से बचाते हैं, वह उनकी सबसे अच्छी दोस्त बन जाती है। वह शृंखला में अक्सर ही कठिन परिस्थितियों में अपनी चतुराई, हाज़िरजवाब स्मृति और विश्वकोशीय ज्ञान से उनकी मदद करती है। लेखिका रोलिंग का यह भी कहना था कि हर्माइनी उनके ख़ुद के बचपन को प्रदर्शित करती है, अर्थात एक ऐसी लड़की को चित्रित करती है, जो असुरक्षा और विफलता के भय की भावनाओं से भरी हुई है।

इस चरित्र को अद्भुत पॉपुलरिटी हासिल हुई। कहानी के फ़िल्म वाले संस्करणों में, 2001 में आई *हैरी पॉटर और पारस पत्थर* से लेकर 2011 में आई *हैरी पॉटर और मौत के तोहफ़े – भाग २* तक इस चरित्र को एमा वॉटसन ने निभाया और *द हॉलीवुड रिपोर्टर* द्वारा 2016 में हॉलीवुड के पेशेवर लोगों के बीच कराए गए एक पोल सर्वे में इस चरित्र को सार्वकालिक बेस्ट कैरेक्टर के रूप में वोट किया गया।

सन्दर्भ
-------

1. ↑  रोलिंग, जे. के. "Section:Extra Stuff — Hermione Granger" [अनुभाग:अतिरिक्त चीज़ें — हर्माइनी ग्रेंजर]. जे. के. रोलिंग आधिकारिक वेबसाइट. मूल से 16 सितम्बर 2008 को पुरालेखित. अभिगमन तिथि 19 सितम्बर 2008.
2. ↑  टीएचआर स्टाफ़ (9 दिसम्बर 2016). "Hollywood's 50 Favorite Female Characters" [हॉलीवुड के 50 पसंदीदा नारी पात्र]. *द हॉलीवुड रिपोर्टर*. मूल से 1 दिसम्बर 2017 को पुरालेखित. अभिगमन तिथि 30 नवम्बर 2017.
गोरखा दरबार
**पृथ्वी नारायण शाह** (1722 - 1775) एक गोरखाली राजा थे जिन्होंने विभिन्न ५४ राज्यमें बटे राज्य का पुन एकीकरण करके नेपाल अधिराज्यकी स्थापना किया था। 

उनका जन्म गोरखाली राजाओंके शाह वंश में हुआ । उनके पिता गोरखा राज्य के राजा नरभूपाल शाह और माता पाल्पा की राजकुमारी कौशल्यावती देवी थि । उन्होंने सन् १७९९ में राज्यारोहण किया ।

परिचय
-----

पृथ्वीनारायण शाह, राजा नरभूपाल शाह व रानी कौसल्यावती के बेटे थे जो **गोरखा** नामक एक छोटे से राज्य के शासक थे। उनका जन्म बि सं १७७९ मे हुआ था, उन्हे बीस वर्ष की उम्र में बि सं १७९९ मे गोरखा का राजा बनाया गया था। 

  

पृथ्वीनारायण शाह नाथ संप्रदाय के उन्नायक, हिन्दी के सुपरिचित कवि, उत्तर भारत में हिन्दू संस्कृति एवं धर्म के महान् रक्षक योगी गोरखनाथ के बड़े भक्त ही नहीं, वरन् स्वयं हिन्दी के अच्छे कवि भी थे। उनके भजन अभी भी रेडियो नेपाल से प्राय: सुनाई पड़ते हैं। उदाहरण के लिए उनका एक भजन यहाँ प्रस्तुत है-

*बाबा गोरखनाथ सेवक सुख दाये, भजहुँ तो मन लाये।*
*बाबा चेला चतुर मछिन्द्रनाथ को, अधबधु रूप बनाये।।*
*शिव में अंश शिवासन कावे, सिद्धि महा बनि आये।। बाबा 1 ।।*
*सिंधिनाद जटाकुवरि, तुम्बी बगल दबाये।।*
*समरथन बांध बघम्बर बैठे, तिनिहि लोक वरदाये।। 2 ।। बाबा ।।*
*मुन्द्रा कान में अति सोभिते, गेरूवा वस्त्र लगाये।*
*गलैमाल कद्राच्छे सेली, तन में भसम चढ़ाये।। 3 ।। बाबा ।।*
*अगम कथा गोरखनाथ कि महिमा पार न पाये।।*
*नरभूपाल साह जिउको नन्दन पृथ्वीनारायण गाये।। 4 ।।*
*बाबा गोरखनाथ सेवक सुख दाये, भजहुँ तो मन भाये।।*

इन्हें भी देखें
---------------

* नेपाल का इतिहास
* अंग्रेज-नेपाल युद्ध
* सुगौली संधि
* मल्ल राजवंश

बाहरी कड़ियाँ
-------------

* नेपाल में राजशाही और शाहवंश का इतिहास

|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 5735314
* एल॰सी॰सी॰एन॰: n82218830
* आई॰एस॰एन॰आई: 0000 0003 5390 7688
* जी॰एन॰डी॰: 119173816
* CiNii: DA15413423
* KulturNav: id

 |


|  |  |
| --- | --- |
|  |  विकिमीडिया कॉमन्स पर ***Prithvi Narayan Shah*** से सम्बन्धित मीडिया है।  |



1. ↑  "Nepal5". *www.royalark.net*. मूल से 12 अप्रैल 2020 को पुरालेखित. अभिगमन तिथि 9 September 2018.
2. ↑  Acharya, Baburam. *Shree Panch BadaMaharajdhiraj Prithivi Narayan Shah ko Sanxipta Jiwani, Part I* (Nepali में). पृ॰ 42.सीएस1 रखरखाव: नामालूम भाषा (link)
**चंद्र ध्रुवीय अन्वेषण मिशन** *(Lunar Polar Exploration Mission)* भारतीय अंतरिक्ष अनुसंधान संगठन (इसरो) और जापान एयरोस्पेस अन्वेषण एजेंसी (जाक्सा) द्वारा एक रोबोट चंद्र मिशन अवधारणा है जो 2024 में चंद्रमा के दक्षिणी ध्रुव क्षेत्र के लिए एक चंद्र रोवर और लैंडर भेजेगा। जाक्सा द्वारा एच3 रॉकेट और रोवर प्रदान करने की संभावना है जबकि इसरो लैंडर के लिए जिम्मेदार होगा।

मिशन अवधारणा को अभी तक औपचारिक रूप से वित्त पोषण और योजना के लिए प्रस्तावित नहीं किया गया है।

### इतिहास

इसरो ने प्री-फेज ए, फेज़ ए अध्ययन के लिए दिसंबर 2017 में एक कार्यान्वयन व्यवस्था (आईए) पर हस्ताक्षर किए और पानी के लिए चंद्रमा के ध्रुवीय क्षेत्रों का पता लगाने के लिए जापान एयरोस्पेस एक्सप्लोरेशन एजेंसी (जेएक्सए) के साथ मार्च 2018 में व्यवहार्यता रिपोर्ट पूरी की। एक संयुक्त चंद्र ध्रुवीय अन्वेषण मिशन (LUPEX) के साथ जिसे 2025 से पहले लॉन्च नहीं किया जाएगा। 
इसरो और JAXA ने दिसंबर 2018 में संयुक्त मिशन परिभाषा समीक्षा (JMDR) आयोजित की। 2019 के अंत तक, JAXA ने अपनी आंतरिक परियोजना तैयारी समीक्षा समाप्त की। 

चूंकि चंद्रयान -2 का लैंडर सितंबर 2019 में अपने लैंडिंग प्रयास के दौरान चंद्रमा पर दुर्घटनाग्रस्त हो गया, इसलिए भारत ने LUPEX के लिए आवश्यक लैंडिंग क्षमताओं को प्रदर्शित करने के एक दोहरा प्रयास के रूप में चंद्रयान -3 नामक एक नए चंद्र मिशन का अध्ययन करना शुरू कर दिया।

24 सितंबर 2019 को, JAXA और NASA के एक संयुक्त बयान में NASA की भागीदारी की संभावना पर भी चर्चा की गई।

JAXA ने 2021 की शुरुआत में अपना घरेलू सिस्टम रिक्वायरमेंट रिव्यू (SRR) पूरा किया। अप्रैल 2023 में, LUPEX वर्किंग ग्रुप 1 वादा किए गए उम्मीदवार साइटों पर लैंडिंग साइट विश्लेषण की जानकारी, चंद्रमा पर लैंडर और रोवर की स्थिति का अनुमान लगाने के तरीकों, कमांड और टेलीमेट्री के लिए ग्राउंड एंटेना की जानकारी साझा करने के लिए भारत आया।

इन्हें भी देखें
---------------

* चंद्रयान अभियान
* जाक्सा
* इसरो

सन्दर्भ
-------

1. ↑  "月離着陸実証(HERACLES)ミッションの紹介 と検討状況" (PDF). 28 January 2019. मूल से 15 November 2019 को पुरालेखित (PDF). अभिगमन तिथि 10 March 2021.
2. ↑  Malvika Gurung (20 May 2019). "After Mars, ISRO to Set a Date with Venus". Trak.in. अभिगमन तिथि 10 March 2021.
3. ↑  "After Reaching Mars, India's Date With Venus In 2023 Confirmed, Says ISRO". *The Times of India*. 18 May 2019. अभिगमन तिथि 10 March 2021.
4. ↑  Sidharth, M. P. (18 May 2019). "ISRO planning 7 interplanetary missions, Venus on the to-do list". DNA India. अभिगमन तिथि 10 March 2021.
5. ↑  Harding, Robin; Kazmin, Amy (4 January 2018). "India and Japan prepare joint mission to the moon". *Financial Times*. मूल से 4 January 2018 को पुरालेखित. अभिगमन तिथि 2021-03-20.
***सद्धर्मचिन्तामणिमोक्षरत्नालंकार*** ( तिब्बती: དམ་ཆོས་ཡིད་བཞིན་གྱི་ནོར་བུ་ཐར་པ་རིན་པོ་ཆེའི་རྒྱན; वायली: *dam chos yid bzhin nor bu thar pa rin po che'i rgyan* तिब्बती बौद्ध धर्म में कग्यु सम्प्रदाय का प्रमुख ग्रंथ है। इसके लेखक गम्पोपा (1079-1153) थे।

मुख्य बातें
-----------

**प्रश्नोत्तर**

प्र. संसार में कौन भ्रमित होते हैं?

उ. तीनों धातुओं के समस्त प्राणी भ्रमित होते हैं।

प्र. किस आधार में भ्रमित होते हैं?

उ. शून्यता में भ्रमित होते हैं।

प्र. किस कारण भ्रमित होते हैं?

उ. महा-अविद्या के कारण भ्रमित होते हैं।

प्र. किस प्रकार भ्रमित होते हैं?

उ. छः गतियों के विषयों में आसक्त होकर भ्रमित होते हैं।

प्र. किस दृष्टांत की तरह भ्रमित होते हैं?

उ. निद्राकाल में स्वप्न की तरह भ्रमित होते हैं।

प्र. कब से भ्रमित होते आ रहे हैं?

उ. अनादिकाल से भ्रमित होते आ रहे हैं।

प्र. भ्रमित होने से क्या हानि है?

उ. (प्राणी) केवल दुःखों में ही विचरण करते रहते हैं।

प्र. भ्रान्ति ज्ञान में कब परिवर्तित होगी?

उ. अनुत्तर बोधि की प्राप्ति के अनन्तर होगी।

प्र. क्या भ्रान्ति का ज्ञानरूप में स्वतः प्रबोध संभव है?

उ. नहीं, संसार अनन्तता के लिए प्रसिद्ध है।

सन्दर्भ
-------

1. ↑  आचार्य गम्पोपा, अनुवादक खेनपो सोनम ग्याछो (2000). *सद्धर्मचिन्तामणिमोक्षरत्नालंकार* (प्रथम संस्करण). सारनाथ वाराणसी: केन्द्रीय उच्च तिब्बती शिक्षा संस्थान.
2. ↑   सद्धर्मचिन्तामणिमोक्षरत्नालंकार, पन्ना 31
**देव राज विरासत** (Deo Raj Virasat) या **देव गढ़** (Deo Fort), जिसे स्थानीय लोग **राजा का किला** (Raja ka Kila) भी कहते हैं, भारत के बिहार राज्य के औरंगाबाद ज़िले के देव नगर के समीप स्थित एक दुर्ग व राजनिवास है। इसका निर्माण सिसोदिया राजपूत की "देव राज" कहलाने वाली शाखा ने करा था। इस के समीप ही देव सूर्य मन्दिर स्थित है। दुर्ग का मुख्य द्वार उत्तर दिशा में खुलता है।

विवरण
-----

यह वर्णन इतिहास में मिलती है कि देव किला का सबसे अंतिम राजा जगनाथ जी थे जो काफी लंबे समय तक अपने राज्य में शांति और वह प्रजा लोगो के साथ शांति के साथ राज्य का जिम्मा अपने हाथ में लेकर शासन किया। उनका कोई भी अपना संतान नहीं था। देव राज के संस्थापक राजाभान सिंह मेवाड़ के महाराणा प्रताप सिंह के चचेरे भाई थे। कहा जाता है कि वे जग्गनाथ पुरी जा रहे थे और रास्ते में उमगा रानी के यहां ठहर। रानी के खिलाफ प्रजा ने विद्रोह कर दिया था। भान सिंह ने रानी का पक्ष लिया और विद्रोह को कुचल दिया। रानी का कोई उत्तराधिकारी नहीं था। रानी ने भान सिंह को अपना उत्तराधिकारी बना लिया। देव में उन्होंने अपनी राजधानी बनाई। देव के राजा छत्रपाल सिंह के पुत्र फतेहनारायण सिंह ने राजा चेत सिंह के खिलाफ अंग्रजों की मदद की थी। पिंडारियों से हुए युद्ध में उन्होंने कम्पनी का साथ दिया। उनके देहांत के बाद बारी आई कि अब राज्य का जिम्मा कौन संभाले तो ये जिम्मेदारी उनकी बीवी को लेनी थी। उनकी दो पत्नियां थी जिसमे से राज्य का जिम्मा उनकी छोटी पत्नी ने संभाली उनकी छोटी पत्नी ने अपने राज्य पर देश को स्वत्रंत होने 1947 तक किया। भारत को इंडिपेंडेंट देश बनने के बाद उस वक्त के देव राज्य के अटॉर्नी जॉर्नल मुनेश्वर सिंह ने देश में विलय ( मर्ज ) के लिए हस्ताक्षर किया था और इस तरह से देव राज्य भारत देश में विलय हो गया।

इन्हें भी देखें
---------------

* देव सूर्य मंदिर
* देव छठ पूजा
* देव, बिहार

बाह्य जोड़
----------

* देव राज के संस्थापक राजाभान सिंह

सन्दर्भ
-------

1. ↑  Anirudha Behari Saran; Gaya Pandey (1992). *Sun Worship in India: A Study of Deo Sun-Shrine*. Northern Book Centre. पपृ॰ 29–. आई॰ऍस॰बी॰ऍन॰ 978-81-7211-030-7.
2. ↑  "संग्रहीत प्रति". मूल से 18 दिसंबर 2018 को पुरालेखित. अभिगमन तिथि 18 दिसंबर 2018.
दीपा शशिंद्रन
**दीपा शशिंद्रन** (मलयालम: ദീപ ശശീന്ദ്രൻ जन्म: 3 जुलाई 1974) कुचीपुड़ी की प्रमुख प्रतिपादक मंजू भार्गवी की शिष्या और भारतीय नर्तिका हैं। वह भारतीय शास्त्रीय नृत्य कला कुचिपुड़ी की शिक्षिका, कला प्रेरक और उद्यमी हैं।

प्रारंभिक जीवन और शिक्षा
------------------------

दीपा ने शुरुआत में 5 वर्ष की उम्र में प्रसिद्ध गुरु कलामंडलम ऊषा दातार और डॉ. सावित्री रामैया से शास्त्रीय नृत्य रूप सीखा। फिर प्रसिद्ध कुचिपुड़ी प्रतिपादक मंजू भार्गवी के तहत 8 साल की उम्र में कुचिपुड़ी नृत्य सीखना शुरू किया। वह वर्तमान में गुरु वेम्पति रविशंकर द्वारा प्रशिक्षित की जा रहीं हैं।

करियर
-----

वह बैंगलोर में कुचिपुड़ी में प्रशिक्षण देने और प्रचार करने के लिए *कुचिपुड़ी परम्परा फाउंडेशन* की संस्थापक हैं। हाल ही में फाउंडेशन ने श्री कायथराम दामोदरन की अध्यक्षता में कालीकट में स्वाति थिरुनल अकादमी में मास्टर कक्षाएं संचालित करने में अपनी सेवाओं का विस्तार किया है। 1995 से वह दूरदर्शन से मान्यता प्राप्त कलाकार हैं।

सन्दर्भ
-------

1. ↑  "News द हिन्दू - 22 अगस्त 2014". मूल से 14 दिसंबर 2019 को पुरालेखित. अभिगमन तिथि 30 मार्च 2020.
रोमन अंदाज़ में गढ़ा हुआ कुजुल का सिक्का, जिसपर यूनानी में लिखा है 'ΚΟΖΟΛΑ ΚΑΔΑΦΕΣ ΧΟϷΑΝΟΥ ΖΑΟΟΥ', 'कुजुल कडफिसेस ख़ोशानोउ ज़ाओओउ', यानि 'कुजुल कडफिसेस, कुषाणों का शासक'
**कुजुल कडफिसेस** (Κοζουλου Καδφιζου, Kujula Kadphises) एक कुषाण राजकुंवर था जिसने पहली सदी ईसवी में युएझ़ी परिसंघ को संगठित किया और पहला कुषाण सम्राट बना। अफ़ग़ानिस्तान के बग़लान प्रान्त में सुर्ख़ कोतल नामक पुरातन स्थल में पाए गए रबातक शिलालेख के अनुसार कुजुल कडफिसेस प्रसिद्ध कुषाण सम्राट कनिष्क का पड़-दादा था। कुजुल के सिक्कों पर अक्सर खरोष्ठी और यूनानी लिपि मिलती है।

इन्हें भी देखें
---------------

* कुषाण
* विम कडफिसेस
* कनिष्क
* युएझ़ी लोग
* रबातक शिलालेख

सन्दर्भ
-------

1. ↑  History of Civilizations of Central Asia: The development of sedentary and nomadic civilizations, 700 B.C. to A.D. 250, Ahmad Hasan Dani, Motilal Banarsidass Publishers, 1999, ISBN 978-81-208-1408-0, *... The successor of Kanishka seems to have been his son Vasishka, who, according to the inscription of Kamra, was the great-grandson of Kujula Kadphises ...*
**गुंडाराज** 1995 में बनी हिन्दी भाषा की एक्शन फ़िल्म है। गुड्डू धनोआ द्वारा निर्देशित इस फ़िल्म में अजय देवगन, काजोल और अमरीश पुरी हैं।

संक्षेप
-------

अजय चौहान (अजय देवगन) अपने माता-पिता और छोटी बहन के साथ रहता है। वह पूजा से प्यार करता है और उससे किसी दिन शादी करने की उम्मीद करता है। उसके पिता चाहते हैं कि वह नौकरी ढूंढ ले और फिर शादी कर लें। अजय बॉम्बे में नौकरी के लिए आवेदन करता है और जल्द ही उसे एक साक्षात्कार के लिए उपस्थित होने के लिए एक पत्र प्राप्त होता है। वह साक्षात्कार में भाग लेता है और नौकरी पा भी लेता है। अपने सभी सपने सच होने पर प्रसन्न होते हुए, वह भगवान को धन्यवाद देने के लिए जाता है। यहाँ प्रतीका जेटली नाम की एक महिला होती है जो पुलिस को सूचित करती है कि वह वास्तव में वो है जिसने कॉलेज परिसर में तीन युवा महिलाओं का क्रूरता से बलात्कार किया था। 

अजय इस बात से इनकार करता है, लेकिन उसको व्यक्तिगत रूप से कई लोगों द्वारा पहचाना जाता है। उसे अपराधी माना लिया जाता है और जेल की सजा सुनाई जाती है। कई सालों बाद उसे जेल से रिहा कर दिया जाता है। उसे पता चलता है कि उसके पिता और पूजा ने आत्महत्या कर ली है और उसकी बहन मानसिक रूप से बीमार हो गई है। जबकि उसकी मां लापता है। वह अपने जीवन को सही करने की ठानता है और एक निर्दयी पुलिस इंस्पेक्टर से मिलता है, जिसकी बेटी बलात्कार पीड़ितों में से एक थी। तब अजय इस साज़िश के पीछे षड्यंत्र के बारे में पता लगाता है। एक समाचार संवाददाता रितु (काजोल) उसे असली अपराधियों को ढुंढने में और उसे न्याय दिलाने में मदद करती है।

मुख्य कलाकार
------------

* अजय देवगन - अजय चौहान
* अमरीश पुरी - पुलिस इंस्पेक्टर
* काजोल देवगन - रितु
* असरानी - गोपाल
* मोहनीश बहल
* मोहन जोशी - राज बहादुर
* शरत सक्सेना - धिका
* अंजलि जाथर - पूजा
* अच्युत पोद्दार - चौहान
* उषा नाडकर्णी - पार्वती चौहान
* सुलभा आर्या - प्रतीका जेटली

संगीत
-----

सभी गीत अनु मलिक द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "बैड बॉयज़" | श्याम अनुरागी | बाली ब्रह्मभट्ट, अलीशा चिनॉय | 7:53 |
| 2. | "चमके धूम जुदाई की" | राहत इन्दौरी | अलका याज्ञिक, कुमार सानु | 5:33 |
| 3. | "धड़के धड़के दिल मेरा" | ज़मीर काज़मी | साधना सरगम, कुमार सानु | 7:01 |
| 4. | "एक निगाह में" | ज़फ़र गोरखपुरी | अलीशा चिनॉय, कुमार सानु | 7:09 |
| 5. | "आई लव यू" | ज़फ़र गोरखपुरी | अलीशा चिनॉय, कुमार सानु | 6:29 |
| 6. | "मुझे तुमसे मोहब्बत" | ज़मीर काज़मी | साधना सरगम, कुमार सानु | 6:23 |
| **कुल अवधि:** | **40:28** |

बाहरी कड़ियाँ
-------------

* *गुंडाराज*  इंटरनेट मूवी डेटाबेस पर
**ईसाई दर्शन** *(Christian philosophy)* में ईसाइयों द्वारा या ईसाई धर्म के संबंध में किए गए सभी दर्शन शामिल हैं। ईसाई दर्शन, ईसाई रहस्योद्घाटन की मदद से प्राकृतिक तर्कसंगत व्याख्यायों से शुरू होकर, विज्ञान और आस्था में सामंजस्य स्थापित करने के उद्देश्य से उभरा। अलेक्जेंड्रिया के ऑरिजेन और ऑगस्टीन जैसे कई विचारकों का मानना था कि विज्ञान और आस्था के बीच सामंजस्यपूर्ण संबंध है, टर्टुलियन जैसे अन्य लोगों ने दावा किया कि उनमें अन्तर्विरोध है और अन्य दूसरों ने उनमें विभेद करने का प्रयास भी किया। 

ऐसे अकादमिक विद्वान भी हैं जो ईसाई दर्शन के अस्तित्व पर ही सवाल उठाते हैं। इनका दावा है कि ईसाई चिंतन में कोई मौलिकता नहीं है और उनकी अवधारणाएं और विचार यूनानी दर्शन से विरासत में लिए गये हैं। इस प्रकार, ईसाई दार्शनिक उन विचारों की संरक्षा करता है, जिसे पहले से ही ग्रीक दर्शन द्वारा निश्चित रूप से विस्तृत किया जा चुका है। 

हालाँकि, बोहेनर और गिलसन का दावा है कि ईसाई दर्शन प्राचीन दर्शन की सरल पुनरावृत्ति मात्र नहीं है, हालाँकि वे यूनानी विज्ञान के लिए प्लेटो, अरस्तू और नव-प्लेटोवादियों द्वारा विकसित ज्ञान के ऋृणी हैं। वे यहां तक दावा करते हैं कि ईसाई दर्शन में ग्रीक संस्कृति सावयव रूप में जीवित है। 

1. ↑  Murray, Michael J.; Rea, Michael (2016). Zalta, Edward N. (संपा॰). *Philosophy and Christian Theology*. Metaphysics Research Lab, Stanford University.
2. ↑  *Existe uma filosofia cristã*. 1978.
3. ↑  Boehner, Philoteus. Gilson, Etienne. História da filosofia cristã: desde às origens até Nicolau de Cusa, 8a edição, Petrópolis, Vozes, 2003, pág. 571
***सास बनाम बहू*** एक भारतीय नृत्य टेलीविजन श्रृंखला है जो 2008 में सहारा वन चैनल पर प्रसारित हुई थी।

अवधारणा
-------

*सास बनाम बहू* कुछ सबसे लोकप्रिय भारतीय टेलीविजन श्रृंखलाओं में से सास (सास) और बहू (बहुओं) के बीच एक नृत्य प्रतियोगिता है। इस शो की मेजबानी टेलीविजन अभिनेता करण मेहरा ने की थी। जज अरुणा ईरानी और लॉन्गिनस फर्नांडिस (लॉन्गी) द्वारा 'सासे' और 'बहुस' को 10 में से नंबर दिए जाएंगे। प्रत्येक सप्ताह छह प्रतियोगी (तीन सास और तीन बहुएं) थे जो एक-दूसरे के साथ प्रतिस्पर्धा करेंगे।

प्रतियोगियों को प्राप्त होने वाला सर्वोच्च स्कोर 30 है (न्यायाधीशों से 20 और दर्शकों से 10)।

प्रदर्शन
--------

पहले दिन प्रतियोगियों को एकल प्रदर्शन करना है, दूसरे दिन उन्हें नृत्य करने के लिए एक साथी सौंपा गया है, और आखिरी दिन वह होगा जब "बहुएं" अपनी "सास" के साथ नृत्य करेंगी लेकिन अलग-अलग अंक प्राप्त करेंगी और टीमें उनके त्रिगुण करो. जो टीम सप्ताह जीतेगी वह क्वार्टर फ़ाइनल में होगी लेकिन इसमें शामिल होने के लिए उसका मूल्यांकन किया जाना चाहिए। सोमवार को प्रतियोगी अपना एकल प्रदर्शन करेंगे। मंगलवार को प्रतियोगी के साथी आते हैं और अपना एकल प्रदर्शन करते हैं। बुधवार को प्रतियोगी और साथी अपना युगल प्रदर्शन करेंगे। गुरुवार का दिन होता है जब सास और बहू एक साथ नृत्य करती हैं लेकिन उनका स्कोर अलग-अलग होता है और वे अपने त्रिगुण नृत्य करेंगी। शुक्रवार को वे ड्राइंग रूम में सास-बहू को उनके बड़े प्रदर्शन के लिए अभ्यास कराते दिखाएंगे!

### अंत का तिमाही

क्वार्टर फाइनल में नियम थोड़े अलग होते हैं. प्रतियोगी किसी अभिनेता के एकल गीत पर नृत्य करेंगे। फिर जिस राउंड में प्रतियोगी और साथी एक साथ नृत्य करेंगे, वे एक निश्चित शैली, साल्सा या लोक या रॉक एंड रोल पर नृत्य करेंगे। सास-बहू एक ही समय करेंगी. सास बनाम बहू राउंड के लिए, यदि टीम को लगता है कि वे तीनों में से सर्वश्रेष्ठ हैं, तो उनमें से एक वाद्ययंत्र नृत्य करेगा। जो टीम सप्ताह जीतेगी वह सेमीफ़ाइनल में होगी लेकिन इसके लिए उनकी सराहना की जानी चाहिए।

### सेमीफ़ाइनल

सेमीफ़ाइनल में नियम क्वार्टर फ़ाइनल से भिन्न और नियमित आधार पर होते हैं। सेमीफाइनल में 12 प्रतियोगी, छह सास और छह बहुएं हैं। ग्रैंड फिनाले में हर टीम से सिर्फ चार ही जा सकते हैं. टीम के साथी अपने ही टीम के साथियों के प्रदर्शन और स्कोर को देखने के बाद उन्हें वोट देते हैं। सेमीफ़ाइनल में एकल प्रदर्शन के लिए दो दिन बिताए जाते हैं (प्रति दिन लगभग दो, तीन या चार)। लेकिन यहां नियम अलग हैं. प्रतियोगी कोई साथी नहीं लाते: वे सिर्फ अपनी सास या बहू के साथ जाते हैं और नृत्य करते हैं। लेकिन यह उनके लिए प्रतिरूपण दौर है इसलिए उनमें से एक पुरुष के रूप में और एक महिला के रूप में तैयार होगा। हमेशा की तरह उन्हें अंक अलग से मिलेंगे। शुक्रवार को, इसलिए वे उस सब के लिए ड्राइंग रूम दिखाते हैं जो हुआ है। फिर अगले सप्ताह सास और बहू अपनी त्रिमूर्ति (दिन में दो, इसलिए यह मंगलवार को समाप्त हुई) करेंगी। मंगलवार को उन्होंने वोट आउट किया. अगले दो दिनों तक उन्होंने दिखाया कि ग्रैंड फिनाले में कौन है और उनके कुछ प्रदर्शन और शुक्रवार को वे तीनों के लिए ड्राइंग रूम दिखाते हैं।

संदर्भ
------

बाहरी कड़ियाँ
-------------

* टेलीचक्कर समाचार लेख Archived 2009-01-06 at the Wayback Machine
* अंतिम प्रतियोगी Archived 2008-12-12 at the Wayback Machine
* Rediff.com पर समाचार आलेख
* समाचार आलेख
**उमाजी नाईक** (7 सितंबर 1791 – 3 फरवरी 1832) एक भारतीय क्रांतिकारी थे जिन्होंने 1826 से 1832 के आसपास भारत में ब्रिटिश शासन को चुनौती दी थी। वह भारत के शुरुआती स्वतंत्रता सेनानियों में से एक थे। उन्होंने ईस्ट इंडिया कंपनी और कंपनी शासन के खिलाफ लड़ाई लड़ी  उन्हें सम्मान से **विश्व क्रांतिवीर राजे उमाजी नाईक** कहते हैं।

नरवीर उमाजी नाईक का जन्म पुणे जिले के पुरन्दर तहसील के भिवडी गांव में हुआ था। अंग्रेजों के अत्याचारी शासन के विरोध में उन्होने ही सर्वप्रथम क्रांति की ज्वाला जलाई थी । यह उनका पहला विद्रोह माना जाता है। उन्होंने सर्वप्रथम अंग्रेजों की आर्थिक नाड़ी को दुर्बल करने का प्रयास किया। २४ फरवरी १८२४ को अंग्रेजों का भांबुडा के दुर्ग में छिपाकर रखा गया कोष (खजाना) उमाजी ने अपने सशस्त्र साथियों की सहायता से लूटा एवं अंग्रेजों की नाक में दम कर दिया ।

उसी समय अंग्रजोंने उमाजी नाईक को पकड़ने का आदेश दिया। उमाजी नाईक को पकड़ने वाले को १० हजार रुपयों का पुरस्कार घोषित किया गया। उमाजी ने लोगों को संगठित कर छापामार पद्धति से युद्ध करते हुए अंग्रेजों के सामने बहुत बड़ी चुनौती खड़ी कर दी। 

१५ दिसम्बर १८३१, उमाजी के जीवन का काला दिन बना। भोर के एक गांव में अंग्रेज सरकार ने उन्हें पकडकर उन पर न्यायालय में राजद्रोह एवं देशद्रोह का अभियोग चलाया। इस अभियोग में फांसी का दंड सुनाकर, ३ फरवरी १८३२ को पुणे के खडकमाल न्यायालय में उमाजी नाईक को फांसी दे दी गई । केवल ४१ वर्ष की अवस्था में उमाजी नाईक देश के लिए वीरगति को प्राप्त हुए।

टिप्पणियाँ
----------

1. ↑  Hebbar, Prajakta (7 April 2013). "Forgotten freedom fighter". *The Indian Express*. अभिगमन तिथि 29 April 2020.
रेडियोएक्टिवता या रेडियोधर्मी विकिरण की प्रकृति
सन् 1904 में रदरफोर्ड ने रेडियोधर्मी तत्वों से निकलने वाले विकिरण की प्रकृति का अध्ययन किया, उन्हें कई रोचक परिणाम प्राप्त हुए। उन्होंने पाया कि किसी रेडियोधर्मी पदार्थ से उत्सर्जित होने वाले विकिरण एक समान नहीं होते हैं। रदरफोर्ड ने अपने प्रयोग में लेड के बॉक्स में कुछ रेडियोधर्मी पदार्थ रखा और अपने प्रेक्षणों में उन्होंने पाया कि रेडियोधर्मी पदार्थ से निकलने वाले विकिरण तीन प्रकार के होते है-
1. अल्फा विकिरण
2. बीटा विकिरण
3. गामा विकिरण
1.ऐसे विकिरण जो ऋण इलेक्ट्रोड की ओर झुक गए थे उनको अल्फा विकिरण कहा गया। इन कणों का द्रव्यमान 4 a.m.u. तथा आवेश 2 इकाई धनावेश होता है। दूसरे शबदों में अल्फा कण को द्विधन आवेशित हीलियम नाभिक के रूप में प्रदर्शित किया गया।
2.ऐसे विकिरण जो धन इलेक्ट्रोड की ओर झुक गए थे उन्हें बीटा विकिरण कहा गया। बीटा कणों का द्रव्यमान और आवेश इलेक्ट्रॉन के द्रव्यमान और आवेश के बराबर होता है।
3.ऐसे विकिरण जो किसी भी इलेक्ट्रोड की ओर नहीं झुकते उन्हें गामा विकिरण कहा गया है। ये विकिरण द्रव्य कणों द्वारा निर्मित नहीं होते अपितु ये विद्युत चुंबकीय तरंग होती है।
महत्वूर्ण बात- किसी पदार्थ की रेडियोधर्मीता को मेडम क्यूरी के सम्मान में क्यूरी इकाई द्वारा किया जाता है। रेडियोधर्मिता की S.I. इकाई बैकुरल(Bq) होती है।
***ये है मुंबई मेरी जान*** एक हिंदी भाषा की कॉमेडी श्रृंखला है जो हर बुधवार शाम 7:30 बजे ज़ी टीवी पर प्रसारित होती है। इस कॉमेडी की अवधारणा काफी हद तक मुंबई शहर से प्रेरित है - जो ग्रामीण सादगी और शहरी जटिलता का मिश्रण है।

अवलोकन
------

कहानी एक साधारण आदमी, हरिप्रसाद के इर्द-गिर्द घूमती है, जो ग्लैमर फोटोग्राफर बनने के अपने सपने को पूरा करने के लिए जौनपुर के एक गांव से मुंबई आता है। उन्होंने अपनी छोटे शहर की छवि को त्यागने के लिए बहुत मेहनत की है, अपना नाम अंग्रेजी में बदलकर हरिप्रसाद से हैरी रख लिया है और अपने अतीत के बारे में बात करना उन्हें नापसंद है। वह ऐसा दिखाने की कोशिश करता है मानो वह किसी विदेशी देश से आया हो। कहानी में मोड़ तब आता है जब हरिप्रसाद को पता चलता है कि उसका चचेरा भाई बालकृष्ण (बालू) भी फिल्म स्टार बनने के लिए मुंबई आ रहा है। अफसोस की बात है कि बालू को भी वहीं नौकरी मिल जाती है जहां हैरी काम करता है। हैरी को शहरी चालाक होने का दिखावा करते देख, बालू जब भी साथ होता है, उसके ग्रामीण मूल के बारे में सच्चाई उजागर करने की कोशिश करता है।

कलाकार
------

* बालकृष्ण (बालू) के रूप में वरुण बडोला
* श्वेता केसवानी
* हरिप्रसाद (हैरी) के रूप में व्रजेश हिरजी
* श्रीमती के रूप में डेज़ी ईरानी देसाई

संदर्भ
------

1. ↑  "'A slight slip in control can make comedy appear inane': Manjul Sinha". *IndianTelevision.Com*. 19 May 2001.
2. ↑  Khosla, Mukesh (20 May 2001). "Comic view of big city life". *The Sunday Tribune*. अभिगमन तिथि 6 May 2023.
2021 के धारावाहिक के लिए, अगर तुम ना होते (धारावाहिक) देखें।

**अगर तुम ना होते** 1983 में बनी हिन्दी भाषा की फिल्म है। इसे लेख टंडन द्वारा निर्देशित किया गया और राजेश खन्ना, रेखा और राजबब्बर ने प्रमुख भूमिकाओं में अभिनय किया है। किशोर कुमार को शीर्षक गीत के लिये सर्वश्रेष्ठ पार्श्व गायन का फिल्मफेयर पुरस्कार प्राप्त हुआ था।

संक्षेप
-------

फोटोग्राफर राज बेदी (राजबब्बर) आकर्षक राधा (रेखा) से मिलता है, दोनों प्यार में पड़ जाते हैं, और शादी कर लेते हैं। शादी के कुछ समय बाद राज का एक्सीडेंट हो जाता है और वह अस्पताल में भर्ती होता है। वह ठीक हो जाता है, लेकिन उसके पैरों में कोई सनसनी नहीं होती है और उसे पहियाकुर्सी तक ही सीमित होना पड़ता है। उसके इलाज की लागत और नौकरी को गवाने के कारण, राधा को अमीर उद्योगपति अशोक मेहरा (राजेश खन्ना) की इकलौती बेटी की दाई की नौकरी लेनी पड़ती है। राज इस व्यवस्था से काफी खुश है और स्थानीय स्तर पर और बाद में विदेश में अपने इलाज के लिए तत्पर है। वह ये नहीं जानता कि अशोक की मृतक पत्नी राधा से मिलता जुलती थी, कि उसकी बेटी, मिनी सोचती है कि उसकी माँ आखिरकार घर लौट आई है; और यही मुख्य कारण है कि राधा को मेहरा और उसके सहयोगियों ने काम पर रखा था। क्या राधा अपने स्वयं के लिए एक प्यारी सी बेटी पाने के अलावा, अमीर श्रीमती मेहरा के रूप में आरामदायक जीवन जीना चाहेगी?

मुख्य कलाकार
------------

* राजेश खन्ना — अशोक मेहरा
* रेखा — पूर्णिमा मेहरा / राधा
* राजबब्बर — राज बेदी
* मदन पुरी — शकुर अहमद
* असरानी — चंदू
* सुधीर दलवी — डॉक्टर
* युनुस परवेज़ —
* सुन्दर — सुन्दर
* दुलारी — अनाथालय की परिचारिका
* गुलशन बावरा - अतिथि भूमिका

संगीत
-----

सभी गीत गुलशन बावरा द्वारा लिखित; सारा संगीत आर॰ डी॰ बर्मन द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "अगर तुम ना होते" (महिला संस्करण) | लता मंगेशकर | 4:14 |
| 2. | "सच है ये कोई इल्जाम" | किशोर कुमार | 4:38 |
| 3. | "धीरे धीरे ज़रा ज़रा" | आशा भोंसले | 4:49 |
| 4. | "अगर तुम ना होते" (पुरुष संस्करण) | किशोर कुमार | 4:09 |
| 5. | "कल तो संडे की छुट्टी" | शैलेन्द्र सिंह, रेखा | 4:49 |
| 6. | "हम तो है छुई-मुई" | लता मंगेशकर | 5:28 |
| 7. | "अगर तुम ना होते" (दुखी संस्करण) | लता मंगेशकर | 1:23 |
| 8. | "अगर तुम ना होते" (दुखी संस्करण) | किशोर कुमार | 1:23 |

नामांकन और पुरस्कार
-------------------

| प्राप्तकर्ता और नामांकित व्यक्ति | पुरस्कार वितरण समारोह | श्रेणी | परिणाम |
| --- | --- | --- | --- |
| राजबब्बर | फिल्मफेयर पुरस्कार | फ़िल्मफ़ेयर सर्वश्रेष्ठ सहायक अभिनेता पुरस्कार | नामित |
| किशोर कुमार ("अगर तुम ना होते") | फ़िल्मफ़ेयर सर्वश्रेष्ठ पार्श्व गायक पुरस्कार | जीत |
| गुलशन बावरा ("अगर तुम ना होते") | फ़िल्मफ़ेयर सर्वश्रेष्ठ गीतकार पुरस्कार | नामित |

बाहरी कड़ियाँ
-------------

* *अगर तुम ना होते*  इंटरनेट मूवी डेटाबेस पर
**शौर्य** (अंग्रेजी: **वेलोर**) 2008 की भारतीय हिंदी भाषा की कानूनी ड्रामा फिल्म है, जो समर खान द्वारा निर्देशित है, जिसमें के के मेनन, राहुल बोस, जावेद जाफरी, दीपक डोबरियाल और मिनीषा लाम्बा ने अभिनय किया है। यह फिल्म स्वदेश दीपक के हिंदी नाटक कोर्ट मार्शल से प्रेरित है और 1992 की अमेरिकी फिल्म ए फ्यू गुड मेन पर आधारित है।

कहानी
-----

जम्मू-कश्मीर में उग्रवाद के संदर्भ में स्थापित, यह फिल्म एक काल्पनिक कहानी प्रस्तुत करती है जो अपने वरिष्ठ अधिकारी की गोली मारकर हत्या करने के लिए एक भारतीय सेना अधिकारी जावेद खान के कोर्ट-मार्शल के इर्द-गिर्द घूमती है। कोर्ट-मार्शल के दौरान, भ्रातृहत्या की ओर ले जाने वाली परिस्थितियाँ धीरे-धीरे सामने आती हैं।

फिल्म की शुरुआत एक दृश्य से होती है जहां भारतीय सेना के सैनिकों का एक समूह एक गांव को घेरता है; उग्रवाद विरोधी अभियान के एक भाग के रूप में; कश्मीर घाटी में पुलवामा जिले के पुंज क्षेत्र में। पीछा करने के कई दृश्यों के बाद, शॉट एक सैन्य अधिकारी को उसके सहयोगी द्वारा गोली मारे जाने के साथ समाप्त होता है। अपराधी अधिकारी भागने के बजाय तुरंत आत्मसमर्पण कर देता है और फिर उसके सहयोगियों द्वारा उसे हिरासत में ले लिया जाता है।

पात्र
-----

* के के मेनन - ब्रिगेडियर रुद्रप्रताप सिंह
* राहुल बोस - मेजर सिद्धांत "सिड" चौधरी
* जावेद जाफरी - मेजर आकाश कपूर
* दीपक डोबरियाल - जावेद खान
* मिनीषा लाम्बा
* पंकज त्रिपाठी - मेजर वीरेंद्र राठौड़
* प्रियेश कौशिक

संदर्भ
------

1. ↑  "Shaurya - It Takes Courage To Make Right... Right". *British Board of Film Classification*.
2. ↑  "सेना के शौर्य की तीखी हकीकत". नवभारत टाइम्स. मूल से 30 जून 2008 को पुरालेखित. अभिगमन तिथि ०८ मार्च २००९. `|access-date=` में तिथि प्राचल का मान जाँचें (मदद)
3. ↑  Review: Shaurya